Øystein Bache

**Øystein Bache** (født 1960) er en norsk komiker, skuespiller og programleder kjent for sitt samarbeid med Rune Gokstad. Begge har hatt et lengre ansettelsesforhold i NRK og er spesielt kjent fra humorprogrammene *[[Egentlig]]* og ''Øystein og meg'', samt reiseserien *[[Team Bachstad]]*.

Bache begynte i NRK i 1987. Han arbeidet mest med radio den første tiden og var programleder for radioprogram som *[[Nitimen]]*, *Minitimen*, *[[Reiseradioen]]*, *Det lukter grevling* og ''Hallo i uken'' (1989–1992).

I 1990-årene ble han kjent gjennom humorprogrammene *[[Egentlig]]* og *[[Øystein og meg]]*. I 1989 og 2001–2003 var han en av programlederne i *[[Frokost-TV]]*. Fra 2004 til 2016 var han og Gokstad rullerende paneldeltakere i radio- og tv-programmet *[[20 spørsmål]]* (2004–2016) og i 2005–2007 var de ansvarlige for konkurranseinnslag i *[[Sommeråpent]]*. De laget også sketsjene i underholdningsprogrammet *[[Den store klassefesten]]*, og var selv gjester i en av episodene. Siden 2011 har de ledet de årlige spørrelek-programmene ''Påskenøtter'' og ''Julenøtter''. I tillegg har de ledet flere sesonger av reiseprogrammet ''Team Bachstad''.

Bache har også ledet flere store underholdningsprogrammer. Dette inkluderer ''Hotell'' og flere årganger av ''Melodi Grand Prix'' (1989, 1998, 1999 og 2003). Sammen med Gokstad i 1998 og 1999. Han har også vært programleder for humorprogrammet *[[Løvebakken (serie)|Løvebakken]].*

I tillegg til opptredener foran kamera har han også vært produsent og hatt regi på flere NRK-programmer, blant annet ''Fridtjofs jul'' og ''Radioresepsjonen på TV''.

Utenfor TV-sammenheng har Bache og Gokstad tatt oppdrag som konferansierer og toastmastere. Det profesjonelle samarbeidet med Bache begynte i 1983 mens de begge var studenter. I studentrevyen utviklet de humorsketsjer og veien ble kort til både radio og TV.

Bache har utgitt flere humorbøker for barn og unge, blant annet *Barnas egentlige bok 1-2-3* (1998–2002) og *Opp ned... og litt til siden* (2010). I 1990 utgav han *Hurragutten* sammen med Gokstad.

Han ble gift i 1993 med sangerinnen Ingeborg Hungnes.

## Utmerkelser
I 2010 ble han tildelt Leonardstatuetten og i 2014 Riksmålsforbundets TV-pris (begge sammen med sin makker Gokstad).

## TV-opptredener
*2025: *[[Team Bachstad]]*, i Afrika
*2024: *[[Team Bachstad]]*, i Japan
*2022: *[[Team Bachstad]]*, Europa i krig og fred
*2020: *[[Team Bachstad]],* Norge på langs
*2019: *[[Team Bachstad]]* i Karibia
*2018: *[[Team Bachstad]]* i østerled
*2016: *[[Team Bachstad]]* i Indokina
*2015: *[[Team Bachstad]]*, Finland på langs
*2014: *[[Team Bachstad]]*, Sør-Amerika på tvers
*2013: *[[Team Bachstad]]*, India på tvers
*2012: *[[Team Bachstad]]* til Mongolia
* 2011–: Julenøtter og Påskenøtter (programleder)
* 2006–16: 20 spørsmål (paneldeltaker)
* 2005: Sommeråpent (faste innslag)
* 2004: *[[Palme ved reisens slutt]]* (reisedokumentar)
* 2004–12: Løvebakken (programleder)
* 2003–06: Frokost-TV (programvert)
* 2003: Melodi Grand Prix (programleder)
* 2000: Den store klassefesten (gjest i en episode)
* 1999: Melodi Grand Prix (programleder)
* 1998: Melodi Grand Prix (programleder)
* 1997–2000: Øystein og meg (programleder)
* 1997: Akkurat nå (diverse roller)
* 1995: O.J. – på nye eventyr (fast innslag)
* 1993–97: Egentlig (flere roller)
* 1990: Hotell (programleder)
* 1989: Melodi Grand Prix (programleder)
* 1988: Frokost-TV (programleder)

## Referanser


## Eksterne lenker
*